CELEX: 62019TN0537
Language: lv
Date: 2019-07-30 00:00:00
Title: Lieta T-537/19: Prasība, kas celta 2019. gada 30. jūlijā — DK/GSA

30.9.2019   
            
            
               LV
            
            
               Eiropas Savienības Oficiālais Vēstnesis
            
            
               C 328/65
            
         
      Prasība, kas celta 2019. gada 30. jūlijā — DK/GSA
      (Lieta T-537/19)
      (2019/C 328/73)
      Tiesvedības valoda — franču
      
         Lietas dalībnieki
      
      
         Prasītājs: DK (pārstāvji: T. Bontinck un A. Guillerme, advokāti)
      
         Atbildētāja: Eiropas GNSS aģentūra
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt GSA aģentūras 2019. gada 20. maija lēmumu, ar ko atteikta pilnīga piekļuve dokumentam “summary of 26 June 2017 by Mr [X]”;
               
            
                  —
               
               
                  piespriest GSA aģentūrai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Ar pirmo pamatu tiek apgalvots, ka, piemērojot Eiropas Parlamenta un Padomes Regulas (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.) 4. panta 1. punkta a) apakšpunktu, esot pieļauta tiesību kļūda. Šajā ziņā prasītājs uzskata, ka Eiropas GNSS aģentūras (GSA) 2019. gada 20. maija lēmums, ar kuru tam atteikta pilnīga piekļuve dokumentam “summary of 26 June 2017 by Mr [X]”, ir prettiesisks, jo šis atteikums esot balstīts uz valsts drošības aizsardzības izņēmumu, uz ko attiecas Regulas Nr. 1049/2001 4. panta 1. punkta a) apakšpunkts, jo attiecīgais dokuments:
                  
                              —
                           
                           
                              neesot saistīts ar valsts drošības aspektiem, ciktāl tas attiecas uz lietu par aģentūras personālu, un
                           
                        
                              —
                           
                           
                              neesot klasificēts kā [RESTREINT/RESTRICTED EU] (klasificēta informācija).
                           
                        
            
                  2.
               
               
                  Otrais pamats attiecas uz kļūdu tiesību piemērošanā, piemērojot Regulas Nr. 1049/2001 4. panta 1. punkta b) apakšpunktu. Šajā ziņā prasītājs uzskata, ka apstrīdētais lēmums ir prettiesisks, jo atteikums esot balstīts uz dokumentā minēto fizisko personu datu aizsardzības izņēmumu, kurš paredzēts Regulas Nr. 1049/2001 4. panta 1. punkta b) apakšpunktā, jo atsauce uz šo izņēmumu šajā lietā neesot pamatota un samērīga.